ETA:n sekakomitean päätös N:o 55/96, tehty 28 päivänä lokakuuta 1996, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta



Virallinen lehti nro L 085 , 27/03/1997 s. 0064 - 0065



ETA:N SEKAKOMITEAN PÄÄTÖS N:o 55/96, tehty 28 päivänä lokakuuta 1996, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 86 ja 98 artiklan, sekä katsoo, että sopimuksen pöytäkirja 31 muutettiin ETA:n sekakomitean päätöksellä N:o 54/96 (1), kolmas naisten ja miesten tasa-arvoisia mahdollisuuksia koskeva yhteisön keskipitkän aikavälin toimintaohjelma (1991-1995) on päättynyt, sopimuspuolten tarkoituksena oli vahvistaa yhteistyötään muun muassa kolmannesta naisten ja miesten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta johtuvan yhteisön toiminnan alalla; tämä yhteistyö on eri syistä johtuen ollut ennakoitua vähäisempää, tasa-arvoisia mahdollisuuksia koskeva yhteistyö olisi elvytettävä päätöksessä 95/593/EY (2) vahvistetun 1 päivänä tammikuuta 1996 alkavan ja 31 päivä joulukuuta 2000 päättyvän miesten ja naisten tasa-arvoisia mahdollisuuksia koskevan yhteisön keskipitkän aikavälin toimintaohjelman puitteissa, ja sopimuksen pöytäkirjan 31 5 artikla olisi tästä syystä muutettava edellä tarkoitetun yhteistyön jatkamisen mahdollistamiseksi, ON PÄÄTTÄNYT SEURAAVAA: 1 artikla Lisätään pöytäkirjan 31 5 artiklan 2 kohtaan luetelmakohta kolmanteen naisten ja miesten tasa-arvoisia mahdollisuuksia koskevaan yhteisön keskipitkän aikavälin toimintaohjelmasta (1991-1995) 21 päivänä toukokuuta 1991 annettuun neuvoston päätöslauselmaan viittaavan luetelmakohdan jälkeen seuraavasti: "- 395 D 0593: Neuvoston päätös 95/593/EY, tehty 22 päivänä joulukuuta 1995, miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) (EYVL N:o L 335, 30.12.1995, s. 37). EFTA-valtiot osallistuvat tähän yhteisön toimintaohjelmaan tämän pöytäkirjan lisäyksessä 2 annettujen määräysten mukaisesti." 2 artikla Lisätään pöytäkirjaan 31 tämän päätöksen liitteen mukainen lisäys. 3 artikla Tämä päätös tulee voimaan 1 päivänä marraskuuta 1996, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä lokakuuta 1996. ETA:n sekakomitean puolesta H. HAFSTEIN Puheenjohtaja (1) EYVL N:o L 21, 23.1.1997, s. 9 (2) EYVL N:o L 335, 30.12.1995, s. 37 LIITE "Pöytäkirjan 31 lisäys 2 1. EFTA-valtiot osallistuvat miesten ja naisten tasa-arvoisia mahdollisuuksia koskevaan yhteisön keskipitkän aikavälin toimintaohjelmaan (1.1.1996-31.12.2000). 2. EFTA-valtiot osallistuvat ohjelman rahoitukseen sopimuksen 82 artiklan 1 kohdan a alakohdan mukaisesti. 3. EFTA-valtiot osallistuvat täysipainoisesti niiden Euroopan yhteisön komiteoiden työskentelyyn, jotka avustavat komissiota 1 kohdassa tarkoitetun toimintaohjelman hallinnossa, kehittämisessä ja täytäntöönpanossa."